Europski tjedan sporta

Vintage sportski dan, Trg sv. Terezije Avilske, Požega
2024-09-25

Otvorenje Europskog tjedna sporta, Cvjetni trg, Zagreb
2024-09-23

Zrmanja triple Challenge 4.0 , Maslenica
2024-09-14

Memorijalna utakmica u sjećanje na Dražena Petrovića
2024-09-05

Paraolimpijske igre – Pariz
2024-08-28 - 2024-09-08

Maraton lađa
2024-08-07 - 2024-08-10

Olimpijske igre – Pariz
2024-07-26 - 2024-08-11

Europsko nogometno prvenstvo - Njemačka
2024-06-14 - 2024-07-14

Nacionalni dan - Sportsko selo
2023-10-01 | Park dr. Franje Tuđmana, Velika Gorica
Nacionalni dan – sportsko selo je dan posvećen sportu i aktivnostima na otvorenom, koji okuplja sportske organizacije, udruge i klubove diljem zemlje te potiče zdrav način života i timski duh kroz razne sportske aktivnosti i igre, dok istovremeno slavi važnost sporta kao sredstva za razvoj pojedinaca i društva u cjelini. Brojni sportski klubovi i udruge kroz sportsko selo imaju priliku građanima prezentirati njihov sport, ali i njihov rad.
Više →

#BeActive Night
2023-10-01 | Europski trg, Zagreb
Cilj #BeActive Night-a je građanima prikazati prednosti noćnog vježbanja na otvorenom te kako vježbanje može biti zabavno bilo gdje i bilo kada. Građani vježbajući pod zvijezdama imaju priliku biti aktivni kroz šest različitih sportskih disciplina, vođeni profesionalnim trenerima i zabavnim plesnim programom.
Više →

Dan mladih
2023-09-30 | Svetište Gospe od otoka / Gospina livada, Solin
Dan mladih nastao je s ciljem popularizacije sporta i tjelesne aktivnosti mladih, kao i prijenosa znanja i vještina njihovim mladim sugrađanima. Dan mladih potiče zdraviji način života među mladima i promiče važnost sporta kao sredstva socijalne inkluzije i razvoja mladih te dokazuje da tjelesna aktivnost nije samo zdrava već može biti i zabavna.
Više →

Školski dan
2023-09-29 | Trg „Poljana“, Šibenik
Cilj Školskog dana je promicanje tjelesne aktivnosti i zdravlja među učenicima. Obrazovne ustanove diljem Republike Hrvatske organiziraju aktivnosti koje uključuju tjelovježbu i predavanja na temu važnosti bavljenja sportom djeci vrtićke i školske dobi kako bi djeca od najranije dobi osvijestila važnost bavljenja bilo kakvom vrstom tjelesne aktivnosti.
Više →

Vježbanje na radnom mjestu
2023-09-27
U današnje vrijeme, kada je sjedilački način poslovanja sve zastupljeniji, važno je prepoznati negativan utjecaj takvog načina poslovanja na zdravlje i produktivnost zaposlenika. Vježbanjem na radnom mjestu cilj nam je prezentirati vježbe i aktivnosti koje zaposlenici mogu provoditi na svom radnom mjestu, u pauzama za vrijeme radnog dana.
Više →

Otvorenje Europskog tjedna sporta
2023-09-23 | Zagreb

Outdoor event "Zrmanja triple Challenge"
2023-09-09 | Maslenica, Jasenice
Zrmanja Triple Challenge je multidisciplinarna utrka koja se sastoji od trčanja, kajaka i plivanja s ciljem poticanja bavljenja rekreativnim sportom, zajedništva, upoznavanja prekrasnog krajolika i ljudi, unaprjeđenja zdravstvenog statusa pojedinca te razvoja svijesti o važnosti ekologije u dotičnom krajoliku. Općina Jasenice, Maslenica i kanjon rijeke Zrmanje pružaju natjecateljima jedinstveno iskustvo adrenalina i timskog duha, te promiču važnost tjelesne aktivnosti, bavljenja sportom i povezivanja s prirodom.
Više →

Rok za prijavu #BeActive Awards 2023.
2023-05-25 00:00 - 23:59 (Europe/Zagreb)
Europska komisija i ove je godine u sklopu projekta Europski tjedan sporta objavila prijave za dodjelu #BeActive Awards 2023. Navedena dodjela nagrada jedan je od središnjih elemenata Europskog tjedna sporta, a pokrenuta je kako bi se dala podrška projektima i inicijativama posvećenim promociji sporta i tjelesne aktivnosti diljem Europe. Nagrade se dodjeljuju u četiri kategorije: Lokalni heroj, Obrazovanje, Radno mjesto te u novoj kategoriji Međugeneracijsko bavljenje tjelesnom aktivnošću.

Potencijalni kandidati za osvajanje prestižne titule najaktivnijeg pojedinca, obrazovne ustanove ili tvrtke u Europi prijavljuju se izravno Europskoj komisiji putem Funding and Tenders portala. Predstavnici Europske komisije zatim odabiru 3 finalista svake kategorije koje će ugostiti na svečanoj dodjeli nagrada. Pobjednike, kao i drugo i treće plasirane Europska komisija će nagraditi novčanim nagradama.

Cilj ove nagrade je prikazati na europskoj razini uspješne i inspirativne projekte i pojedince koji doprinose promociji sporta i tjelesne aktivnosti te svih dobrobiti istih.

Ovim putem pozivamo pojedince i ustanove da dostave prijavnu dokumentaciju isključivo na službenu mrežnu stranicu Europske komisije najkasnije do 25. svibnja 2023. godine.

KAKO SE PRIJAVITI?

Za prijavu je potrebno biti registriran na stranicu Europske komisije na kojoj i predajete prijavnu dokumentaciju koja se nalazi na sljedećem linku.

KATEGORIJE:

#BeActive Workplace

Tri poduzeća diljem Europe, neovisno o djelatnosti, nagradit će se za poticanje svojih zaposlenika na tjelesnu aktivnost. Kako bi se prijavili na #BeActive Workplace Awards, poduzeća trebaju jasno pokazati što rade za promociju sporta i na koji način potiču sudjelovanje svojih zaposlenika u tjelesnim aktivnostima.

#BeActive Local hero

Ova je nagrada namijenjena pojedincu koji motivira druge da se bave sportom i tjelesnom aktivnošću u svojoj zajednici i šire. Lokalni heroj može biti trener ili volonter ili netko tko je aktivirao vašu zajednicu. U ovoj kategoriji, lokanog heroja mogu prijaviti njegovi sugrađani, prijatelji, poznanici, polaznici njegovih sportskih programa ili lokalni heroj može nominirati sam sebe.

#BeActive Education

Škole ili druge obrazovne ustanove koje primjenjuju kreativne metode kojima potiču djecu da budu aktivna i nakon što sat tjelesnog završi, nude im kreativna rješenja za fizički aktivnije dane i generalno stvaraju aktivno obrazovno okruženje, spadaju u kategoriju #BeActive Education.

#BeActive Across Generations Award

Ova nagrada ima za cilj nagraditi projekte koji promiču međugeneracijski sport, ističući da svatko može imati koristi od aktivnosti koje pridonose poboljšanju zdravlja. Projekti koji se prijavljuju u ovu kategoriju uključuju ​​promicanje aktivnosti koje su prilagođene svim generacijama, odgoj svih generacija za zdrave stilove života, kao i lakši pristup sportu i tjelesnim aktivnostima za sve generacije.

Kriteriji kod ocjenjivanja:

Relevantnost projekta (u kojoj mjeri projekt/inicijativa doprinosi općem cilju promocije aktivnog života, a u obzir će se uzeti i prioriteti Europske komisije poput rodne ravnopravnosti, zelenog sporta, itd.);

Kvaliteta projekta (kvaliteta opisanih aktivnosti i metodologija kojom se koristi za implementaciju aktivnosti);

Utjecaj projekta (utjecaj, doseg, održivost projektnih aktivnosti, utjecaj na sudionike i zajednicu).

Ostalu dokumentaciju vezanu uz #BeActive Awards možete pronaći na sljedećim poveznicama:

#BeActive Awards 2023.

Europski tjedan sporta

Više detalja o Pozivu pronađite na poveznici ili nas kontaktirajte na brojeve: 01/604-2969, 01/604-2975. Više informacija o događanju
